香港專業教育學院

香港專業教育學院，香港職業訓練局機構成員，喺1999年3月由兩間科技學院同七間工業學院合併成為一間協作學院，改名做香港專業教育學院直到今日。九間分校分別係：柴灣、黃克競、李惠利、沙田、葵涌、觀塘、青衣、摩利臣山、屯門。主要為中六畢業生提供一年制基礎文憑同兩年制高級文憑課程。學術範疇包括：應用科學、工商管理、幼兒、長者及社會服務、設計、工程、酒店、服務及旅遊學、資訊科技、語文等類別。

歷史
香港專業教育學院前身係「工業學院」同「香港科技學院」，由原來嘅七間工業學院同埋兩間科技學院喺1999年合併而成。九間分校曾經以校組制度管理，分成三個校組：柴灣校組、青衣校組同沙田校組，呢個制度沿用至2008/09學年取消，由2009/10年度開始，由學科主導管理制度取代至今。

開辦科目
香港專業教育學院所提供嘅課程覆蓋9個學科，包括：
1 - 應用科學
2 - 工商管理
3 - 幼兒教育及社會服務
4 - 資訊科技
5 - 建造工程
6 - 設計、印務、紡織及製衣
7 - 電機及電子工程
8 - 酒店、服務及旅遊學
9 - 機械、製造及工業工程
0 - 基礎文憑

所有課程由學院屬下9間分校開辦。

分校 
香港專業教育學院嘅九間分校如下：
柴灣分校，前身係香港科技學院
摩理臣山分校，前身係摩理臣山工業學院
觀塘分校，前身係觀塘工業學院
李惠利分校，前身係李惠利工業學院
黃克競分校，前身係黃克競工業學院
葵涌分校，前身係葵涌工業學院
青衣分校，前身係香港科技學院
沙田分校，前身係沙田工業學院
屯門分校，前身係屯門工業學院

著名舊生

容祖兒：香港歌手及演員
Inti：香港商業電台前唱片騎師
MC仁：香港跨媒體創作人
鄧麗欣：香港女歌手、演員
關婉珊：模特兒、演員
劉欣宜：香港模特兒
邱念恩：As One成員
吳慧琪：香港模特兒、KOL

參考 
 http://www.hkictawards.hk

香港教育
香港大學一覽
香港知專設計學院
工商資訊學院
中華廚藝學院

職業訓練局官方網頁
香港專業教育學院官方網頁
香港專業教育學院資訊科技學科官方網頁
IVE論壇

職業教育